**Pakkumuste esitamise ettepanek**

**Väikehange „Kilekottide ja prügikotikilede ostmine“** (asjade ostmine koos tarnega)

Lugupeetud pakkuja,

Aktsiaselts Rakvere Haigla kutsub Teid esitama pakkumust väikehankele, mille eesmärgiks on kilekottide ja prügikotikilede ostmine ja tarne hankija asukohta ning tarne edukate pakkujatega sõlmitava(te) hankelepingu(te) alusel **tähtajaga kuni 30.09.2026.a (k.a)**

Juhul kui hankeosades 3 ja 4 osutub edukaks pakkujaks pakkuja, kes ei ole edukas teistes hankeosades, ei sõlmi hankija nimetatud osade kohta hankelepingut. Selle asemel soetab hankija vastava eeldatava koguse otseostu teel edukaks tunnistatud pakkujalt.

Tehniline kirjeldus (tooted, nende nimetused, kirjeldused jne) on esitatud käesoleva pakkumuse esitamise ettepaneku lisas 1 Tehniline kirjeldus. Lisa 2 – Hankelepingu projekt.

Kaupade tarnekoht: Lõuna põik tn 1, 44316 Rakvere.

Müüja ülesandeks on pakutavate kaupade müük, kohale toimetamine Hankija asukohta ja üleandmine Hankija esindajale. Kauba transpordi ja tarnimisega hankija asukohta ei tohi hankija jaoks kaasneda mistahes täiendavaid kulusid.

Hindamiskriteeriumiks on madalaim hind. Madalaima hinnaga pakkumuseks on igas käesoleva hankemenetluse hanke osas eraldi madalaima koguhinnaga pakkumus, millise väljaselgitamise osas lähtutakse pakkumuse maksumuse vormil märgitud maksimaalse kaubakoguse lõpphinnast ehk kaupade hinnast koos transpordi jm kauba ostjale nõuetekohaseks kättetoimetamiseks ja üleandmiseks vajalikke kulutusi sisaldava maksumusega.

Kui kaks või enam pakkumust on maksumuselt madalaima koguhinnaga pakkumuste seas maksumuselt võrdsed, tunnistatakse vastavate võrdse maksumusega pakkumuste seast edukaks pakkumus, milline esitati ajaliselt varem.

**Pakkumused tuleb esitada elektrooniliselt e-posti kaudu aadressile** **hange@rh.ee** **hiljemalt 12.09.2025 kell 11:00.**

Aktsiaselts Rakvere Haigla